ועדת החוקה, חוק ומשפט, כנסת 20, פרוטוקול מספר 568, 2018-02-27 10:00

ניסן סלומינסקי: בוקר טוב לאנשי הממלכה, לנציגי לשכת עורכי הדין ובוקר טוב לחברים.

ניסן סלומינסקי: אני רוצה לתזכר שזה חוק שהוא לא פוליטי, זה חוק שבא לתקן נקודה מסוימת שנמצא בה לאקונה בכל הנושא שאנחנו קובעים בורר שיהיה, זמנים וכו' – מצאנו שבשלב מסוים זה לא סגור עד הסוף וכתוצאה מזה – זה שהפסיד בבוררות יש לו את היכולת למשוך ולמשוך את הדיון וכל זמן שהוא מושך והדיון לא נסגר סופית על ידי הבורר הנוסף אז הוא למעשה לא צריך לממש את הפסיקה.

ניסן סלומינסקי: אז זה דבר שלא טוב ולא נכון ולכן הצעת החוק הזו באה לסגור את אותה פרצה ולתת את מגבלות הזמן גם לדבר החסר.

ניסן סלומינסקי: ואז יש לנו כאן הליך בוררות בין שניים, כולל היכולת לערער ולקחת בורר על הערעור, שיהיה סגור, מסודר, לרווחת שני הצדדים.

ניסן סלומינסקי: אני מבקש מהיועץ המשפטי שיסביר.

אלעזר שטרן: אני אזכיר את הפרטים שהוועדה סיכמה בדיון הקודם – מצד אחד הוועדה קבעה שהזמן להגשת הערעור בבוררות יורחב מ-30 יום ל-45 ימים ומצד שני יש לוח זמנים יחסית ברור שבתוך 45 ימים אם הצדדים לא מגיעים להסכמה על זהות הבורר כל אחד מהם רשאי להגיש לבית המשפט בקשה למינוי בורר לפי סעיף 8, בתוך אותם 45 ימים, ומהרגע שבית המשפט ימנה את הבורר יהיו עוד 15 ימים להגיש את ה - - -

ניסן סלומינסקי: אנחנו מדברים על בורר על הערעור.

אלעזר שטרן: ברור בערעור.

ניסן סלומינסקי: כן, זאת אומרת, לא מדובר על הבורר הראשון שלגביו המערכת סגורה.

ניסן סלומינסקי: אנחנו מדברים שאם מראש הם הסכימו ביניהם שברגע שתהיה החלטה של הבורר תהיה אפשרות גם לערער, שם היה לנו איזו לאקונה מסוימת ואותה אנחנו סוגרים עכשיו.

אלעזר שטרן: נכון.

אלעזר שטרן: אז זו בעצם הנקודה המרכזית.

אלעזר שטרן: יש עוד שתי נקודות יותר צדדיות שהוועדה תיקנה, גם לגבי הלו"ז להגשת פסק הבוררות בערעור.

אלעזר שטרן: הוועדה קבעה נקודה אחרונה יחסית ברורה וגם איזושהי קביעה כללית שאומרת שכל ההוראות שהצדדים קבעו בהסכם הבוררות יחולו גם בהסכם הבוררות בערעור אלא אם כן הם הסכימו אחרת, כברירת מחדל שזה יחול.

אלעזר שטרן: אני רק רוצה להעיר שבנוסח שהנחנו עכשיו לדיון הזה הוספנו עוד נקודה טכנית שלא התייחסנו אליה בדיון הקודם שזה הנושא של תחולה – כל ההסדר שהוועדה קובעת יחול רק על הסכמי בוררות שייחתמו אחרי שהחוק ייכנס לתוקף.

אלעזר שטרן: אנחנו לא מחילים את זה על בוררויות שכרגע תלויות ועומדות.

אלעזר שטרן: זו נקודה אחת שהוספנו.

<לירון בנית ששון: הכל מקובל והכל תואם.

<יהודית קורן: אני רציתי להוסיף נקודה קטנה שעליה דיברתי עם נציגת משרד המשפטים.

<יהודית קורן: נראה היה שאנחנו מתכנסים בנקודה הזו.

<יהודית קורן: קודם כל נראה בעיניי מאוד התיקון, הוא השתפר עוד מעבר למה שהוא היה והיה טוב, גם בישיבה הקודמת.

<יהודית קורן: ישנה רק נקודה אחת שהתיקון מדבר על כך שתוך 30 יום אם לא יסכימו הצדדים על זהות הבורר אז - - -, ואני מבקשת להוסיף את הסיטואציה שבה הצדדים כן הסכימו אבל הבורר לא נתן את הסכמתו כי כפי שדיברנו בדיון הקודם, בלי בית משפט הבורר לא קיים.

<יהודית קורן: יכולים הצדדים להסכים ביניהם, לבוא לבורר והוא יגיד – סליחה, אני עמוס מדי, אני לא יכול לקבל על עצמי תיק נוסף.

<יהודית קורן: לכן אני מציעה להוסיף את המילים: "...

<יהודית קורן: או לא נתן הבורר שעליו הוסכם את הסכמתו לשבת בדין".

ניסן סלומינסקי: נותנים לו זמן תוך כמה זמן הוא צריך לתת תשובה?

ניסן סלומינסקי: נניח פונים אליו והוא אומר – אני אעשה בדיקה.

ניסן סלומינסקי: הוא יכול לתת תשובה תוך שבוע, תוך חצי שנה, או לא לתת תשובה ובינתיים המפסיד נהנה.

<יהודית קורן: לכן אני נוקטת בניסוח הנגטיבי: "לא נתן את תשובתו".

<יהודית קורן: וגם – לא נתן את תשובתו כלול.

ניסן סלומינסקי: אבל כמה זמן אני מחכה עד - - -

<קריאה: 45 יום.

דב חנין: התקופה היא 45 יום.

דב חנין: הכל זה 45 יום.

דב חנין: אני חושב שזו הצעה טובה.

ניסן סלומינסקי: אז זה בסדר.

אלעזר שטרן: ובלבד, באמת, שזה תוך אותם 45 יום.

<לירון בנית ששון: אמרתי גם קודם לד"ר קורן, אני לא רואה בזה קושי אני רק חושבת שגם הנוסח הקיים היה יכול לפתור את זה כי בכל מקרה אם הוא לא נתן את הסכמתו, הבורר, עדיין נדרשים הצדדים להגיע להסכמה מחודשת על זהות של בורר, אז עדיין התיבה הזו כן מספיקה.

<לירון בנית ששון: אבל אני לא רואה קושי בהבהרה הזאת.

<לירון בנית ששון: זה לא - - - אם זה יוצר ספק אז אין שום- - -

ניסן סלומינסקי: כדאי להבהיר את זה.

ניסן סלומינסקי: אני מניח גם שהיא מדברת מניסיון, שזה קורה, הרבה פעמים, ואז שלא יהיה פתח, מה שנקרא.

ניסן סלומינסקי: נוסיף את זה.

ניסן סלומינסקי: אז נצביע לקריאה השנייה והשלישית, לפני כן נשמע את הנוסח.

אלעזר שטרן: אני אקרא.

אלעזר שטרן: הוספנו את סעיף 2 שאומר:

ניסן סלומינסקי: אז את זה תעשו ביניכם.

ניסן סלומינסקי: אז מי בעד לאשר את הצעת החוק לקריאה השנייה והשלישית, עם התוספת של התיקון?

ניסן סלומינסקי: ירים את ידו.

ניסן סלומינסקי: בעד – 1

ניסן סלומינסקי: נמנעים – אין הצעת חוק הבוררות (תיקון מס' 3) (ערעור לפני בורר), התשע"ח-2018, אושרה.

ניסן סלומינסקי: הצעת החוק אושרה פה אחד.

ניסן סלומינסקי: אנחנו רוצים לשבח את משרד המשפטים, את לירון, ייעוץ וחקיקה.

ניסן סלומינסקי: נשבח את לשכת עורכי הדין שבאמת היתה שותפה ותרמה לנושא הזה, ולשבח את מגיש ההצעה.

ניסן סלומינסקי: זה באמת חשוב כשמגלים לאקונות כאלה לסתום אותן, זה חשוב, כי כשמישהו מגיע לסיטואציה הזו ושם זה נמשך ונמשך ונשמך – למעשה זה פוגע בהליך כולו של הבוררות.

ניסן סלומינסקי: אנחנו כן רוצים שאנשים ילכו לבוררות וכן ישחררו את בתי המשפט מהרבה לחץ שיש עליהם.

ניסן סלומינסקי: הרבה פעמים יש לבוררות גם יש - - - בהלכה מופיע שלפני שהולכים לבית משפט פותחים קודם כל הליך של פשרה, שזה די דומה לזה.

ניסן סלומינסקי: בפשרה יש סיכוי ששני הצדדים בסוף ילחצו יד, ישמעו את טענותיהם, יתחשבו.

ניסן סלומינסקי: זה מביא גם שלום, מה שנקרא.

ניסן סלומינסקי: אז הישיבה נעולה.

ניסן סלומינסקי: אנחנו מקווים שהחוק יאושר עוד המושב הזה.

ניסן סלומינסקי: אני מודה לכם, הישיבה נעולה.